पिछला एगारह जून के फिल्म ”दिल हो गईल कुर्बान” के गाना के रिकार्डिंग के शुरूआत कुमार शानू के गावल गीत से भइल. निर्माता रमाशंकर तिवारी एह फिल्म खातिर कड़ा मेहनत करत बाड़ें. रेकॉर्डिंग के दौरान निर्देशक ब्रजभूषण, निर्माता आर एस तिवारी, कलाकार अविनाश शाही, मोनिका बत्रा, मोहिनी घोष, संगीतकार दामोदर राव मौजूद रहलें. दामोदर राव के कहना बा कि उनुका खातिर ज़िनिगी के एगो सपना साँच होखे जइसन बात बा. एह फिल्म के कहानी के अइसन तराशल गइल बा कि हर मोड़ पर एगो नयापन देखे के मिली जवन लीक से हटला का बावजूद सबका पसन्द आई.
गीत विनय बिहारी, राजेश मिश्रा, आ विपिन बिहारी ओझा के लिखल बा. कलाकारन में अविनाश शाही, मोनिका बत्रा, रमाशंकर तिवारी, मोहिनी घोष,
विष्णु शंकर बेलू आ अर्चना सिंह समेत अनेके सफल कलाकार शामिल बाड़ें.
विपिन बिहारी ओझा के लिखल कथा-पटकथा आ संवाद वाली एह फिल्म के शूटिंग जल्दिए यू पी / बिहार / मुंबई आ गुजरात में कइल जाई.
(संजय भूषण पटियाला के रपट)
bho_Deva bho_Deva bho_Deva bho_Deva bho_Deva